Магістраль М4

Рэспубликанская аўтамабільная дарога М-4 – аўтамабільная дарога агульнага карыстання міжнароднага значэння Рэспублікі Беларусь, злучае Мінск з Магілёвам. Дарога пачынаецца ад скрыжавання Партызанскага праспекта з Мінскай кальцавой аўтамабільнай дарогай  і ідзе на паўднёвы ўсход і ўсход, абыходзячы Смілавічы, Чэрвень, Беразіно, Бялынічы, да Магілёва.
міні|злева|Магістраль ля Смілавіч
Працягласць 176,8 км. Пачатак — км 12,0, канец — км 188,8.

 Гісторыя будаўніцтва 
Старая аўтадарога паміж Мінскам і Магілёвам мела жвіровае пакрыццё і праходзіла праз шматлікія населеныя пункты. Тэхнічны стан дарогі, пабудаванай у ХІХ стагоддзі, стрымліваў развіццё транспартных сувязяў паміж сталіцай краіны Мінскам і абласным цэнтрам Магілёвам. У 1920-х гадах было прынята рашэнне пабудаваць новую аўтадарогу, якая злучае Мінск з Магілёвам па самым кароткім шляху. Праектам прадугледжвалася будаўніцтва аўтадарогі ў абыход гарадоў, пасёлкаў і вёсак. Будаўніцтва было пачата ў 1928 годзе, а ў 1932 годзе аўтамабільная дарога Мінск — Магілёў была ўведзена ў эксплуатацыю. Катэгорыя аўтадарогі — IV.
У пасляваенныя гады дарога была адноўлена.
У 1960—1970 гады праводзілася рэканструкцыя па III катэгорыі.
У 1990 годзе скончаны работы па пашырэнню дарожнага пакрыцця да 9 метраў на ўчастку Чэрвень — Беразіно — Бялынічы — аэрапорт Магілёў.
У 1977 годзе першы ўчастак аўтадарогі Мінск — Лугавая Слабада быў рэканструяваны па I катэгорыі з 4-х палосным рухам і раздзяляльнай паласой паміж сустрэчнымі патокамі.
Участак Лугавая Слабада — Смілавічы — Ляды (км 21-41) рэканструяваны па I катэгорыі ў 1993 годзе. Адначасова пачалася рэканструкцыя з боку Магілёва. У 1994 годзе здадзены ў эксплуатацыю ўчастак Магілёў — аэрапорт Магілёў з абыходам вёскі Княжыцы.
У 2003 годзе пачалася маштабная рэканструкцыя аўтадарогі па I тэхнічнай катэгорыі.

Этапы рэканструкцыі і будаўніцтва магістралі ў перыяд 2003—2012 гадоў:

 Кіламетраж участка, км  Працягласць, км  Назва ўчастка  Апісанне  Дата здачы ў эксплуатацыю  Нататка 12-21  9,0  Мінск — Лугавая Слабада Пашырэнне з 4-х да 6-ці палос   2003 год  21-41,0  20  Лугавая Слабада — Ляды Капітальны рамонт з 2012 года  2013 год  41,0-48,7  7,8  Ляды — Чарнаградзь Рэканструкцыя з 2003 года  2004 год  48,7-58,0  9,2  Чарнаградзь — Лысая Гара Рэканструкцыя з будаўніцтвам абыходу Запасення з 2003 года  канец 2005 года  58,0-62,24  4,2  Лысая Гара — Чэрвень Рэканструкцыя з 2005 года  2007 год  62,24-64,8  2,5  Чэрвень — Натальеўск Рэканструкцыя з 2007 года  снежань 2008 года  64,8-74,0  9,2  Натальеўск — Калодзежы Рэканструкцыя з 2007 года  3,0 км у снежні 2009 года, 6,2 км у кастрычніку 2009 года  74,0-79  4,9  Калодзежы — Ведрыца Рэканструкцыя з лістапада 2009 года  2010 год  79-103,4  24,5  Ведрыца — Беразіно Рэканструкцыя з верасня 2010 года  верасень 2012 года  103,6-104,6  1,0  Маставы пераход цераз раку Бярэзіну з падыходамі  Будаўніцтва са жніўня 2010 года  верасень 2012 года  Даўжыня моста 360,8 метраў 104,6-131,336  26,7  Беразіно — мяжа Магілёўскай вобласці Рэканструкцыя са снежня 2010 года  верасень 2012 года  131,336-140,7  20  мяжа Мінскай вобласці — Забалоцце Рэканструкцыя з 2011 года  верасень 2012 года  140,7-150,0  20  Забалоцце — Вослеўка (абыход Вялікай Машчаніцы)  Будаўніцтва і рэканструкцыя з 2011 года  верасень 2012 года  150,0-160,5 9,9  Вослеўка — Запакулле (абыход Бялынічаў)  Будаўніцтва з 2009 года  чэрвень 2012 года  160,5-167  6,5  Запакуллле — Камяніца Рэканструкцыя з кастрычніка 2010 года  чэрвень 2012 года  167-176  9,2  Камяніца — Ермалавічы (абыход Вішова) Будаўніцтва з 2009 года  кастрычнік 2009 года  176-182  6,1  Ермалавічы — аэрапорт Магілёў Рэканструкцыя са снежня 2007 года  кастрычнік 2009 года  182-188,8  7  аэрапорт Магілёў — Магілёў Капітальны рамонт з 2012 года  2013 год 
21 красавіка 2025 года закрыты рух транспарту на ўчастку км 15,872 — км 21,820 для правядзення капітальнага рамонту з заменай асфальтабетоннага пакрыцця на цэментабетоннае. Адкрыць рух плануецца 21 студзеня 2026 года.

 Гл. таксама 
 Аўтамабільныя дарогі Беларусі

 Спасылкі 
 Дэпартамент БЕЛАЎТАДОР

Катэгорыя:Дарогі Беларусі